संक्षेप करने के लिए दस्तावेज़: दौरे पर निकलने से पहले भारतीय क्रिकेट टीम के कप्तान राहुल द्रविड़ ने मंगलवार को कहा था कि आगामी विश्व कप में टीम आक्रामक क्रिकेट खेलेगी और कप जीतने की पूरी कोशिश करेगी. 

इस दौरान देश भर में टीम इंडिया की सफलता के लिए लोग प्रार्थना कर रहे हैं और शुभकामना संदेश दे रहे हैं.



अलग-अलग समुदायों ने अपने अपने तरीके से भारतीय टीम को बधाइयाँ दी हैं. इस दौरान फ़िल्म उद्योग की कुछ हस्तियाँ भी टीम इंडिया को शुभकामनाएं देती नज़र आईं.

रंगारंग आयोजनों में अभिनेता शाहरुख़ ख़ान, प्रियंका चोपड़ा और शंकर महादेवन जैसे गायक भी टीम इंडिया के लिए दुआ करते नज़र आए.

चुनौती

मंगलवार को मुंबई में एक पत्रकार वार्ता में द्रविड़ ने कहा कि पिछले पाँच वनडे मैच हारने के बावजूद ऑस्ट्रेलिया विश्व कप जीतने के लिए सबसे बड़ा दावेदार होगा.

द्रविड़ का कहना था कि आठ टीमों में कड़ी टक्कर होगी और सुपर आठ में भारत को बेहतर प्रदर्शन करना होगा और दबाव को भी झेलना होगा.

वहीं भारतीय टीम के कोच ग्रेग चैपल का कहना था कि प्रतियोगिता में काफ़ी दबाव रहेगा और यहाँ टीम का अनुभव और लचीलापन काफ़ी काम आएगा.

भारतीय टीम को कोच का कहना था, "टीम में अच्छा संतुलन है. युवा और अनुभवी दोनों तरह के खिलाड़ी हैं, बल्बेबाज़ी और गेंदबाज़ी में भी वैराइटी है."

भारत ग्रुप बी में है जिसमें श्रीलंका, बांग्लादेश और बरमूडा भी है. इस ग्रुप में से दो टॉप टीमें सुपर 8 में जाएँगी.भारत का पहला मैच 17 मार्च को बांग्लादेश के साथ होगा.

\nसंक्षेप उसी भाषा में जिसमें दस्तावेज़ है:
वेस्टइंडीज़ में आयोजित हो रहे विश्वकप क्रिकेट में हिस्सा लेने के लिए भारतीय टीम आज बुधवार को रवाना हो रही है.